Nordbahnhof stasjon

Nordbahnhof stasjon er en S-banestasjon på Berlins forstadsbane. Den ble åpnet i 1936 da den tilsvarende delen av Nord-syd-tunnelen ble tatt i bruk. 

Stasjonen ligger ved den tidligere Stettiner Bahnhof som ble tatt i bruk 1. august 1842, den fikk betegnelsen Nordbahnhof av DDR i 1950. Siden 1897 gikk også forstadstog fra stasjonen. Da Nord-syd-tunnelen ble åpnet i 1936 ble lokaltrafikken flyttet til den underjordiske stasjonen. 

Stasjonen var stengt som «spøkelsesstasjon» mellom 13. august 1961 og 1. september 1990, mens Berlin var delt kjørte alle tog forbi stasjonen. Like etter gjenåpningen i 1990 måtte Nord-syd-tunnelen stenges på grunn av omfattende reparaturarbeider, stasjonen ble gjenåpnet den 1. mars 1992.

Kategori:Stasjoner på Berlins forstadsbane
Kategori:Jernbanestasjoner i Berlin
Kategori:Jernbanestasjoner åpnet i 1897
Kategori:1897 i Tyskland
Kategori:Jernbanestasjoner åpnet i 1936
Kategori:1936 i Tyskland